АҞӘА, лаҵарамза 19 — Sputnik, Владимир Бегунов. Аинтеллектуалтә хәмаррақәа рзы ареспубликатә чемпионат иатеманы сынтәазы иҟалоит Кавказтәи аибашьра. Абри атәы рҳәеит ачемпионат аиҿкааҩцәа.
Иахьазы ачемпионат алахәразы азыҳәақәа нарышьҭхьеит жәаба инареиҳаны акомандақәа. Ачемпионати Кавказтәи аибашьра иалаӡыз ргәалашәара Амш арыцхәи анеиқәшәа уи иҳәаақәнаҵеит атемагьы.
Атурнир аиҿкааҩцәа ражәақәа рыла арҭ ахәмаррақәа Аԥсны имҩаԥыргоижьҭеи жәашықәса иреиҳауп.
Абарҭ аамҭақәа ирылагӡаны ахәмарра рылшеит шәҩыла аҿар. Урҭ рҟынтәи иахьа ирацәаҩуп абизнеси аҳәынҭқарратә еилазаарақәеи рҟны аус зуа.
Аҽазыҟаҵарақәа мҩаԥыргоит мызкахьы ҩынтә, аинтеллектуал-рҿиаратә клуб "Диуна" аҟны.
"Иарбан? Иаба? Ианба?" Аԥсны ихәмаруеит ҩ-категориакны. Астудентцәа рыла еиҿкаау акомандақәа рҟынтәи аиааира згаз иранашьахоит аԥхьахәқәа, аиҳарак урҭ шәҟәқәоуп. Аиҳабырашықәсқәа ирыҵаркуа акоманда алахәылацәа еиҭаҵуа аԥхьахә, аклуб адырга ҷыда, аџьазлых ты азы еиндаҭлоит.